open-index/open-wikipedia-markdown huggingface dataset:
ইসলামি সহযোগিতা সংস্থা

থাম্ব|জেদ্দায় সংস্থাটির প্রধান কার্যালয়।
**ইসলামি সহযোগিতা সংস্থা** বা সংক্ষেপে **ওআইসি** (; ) একটি আন্তর্জাতিক ইসলামি সংস্থা। পূর্বে সংস্থাটির নাম ছিল **ইসলামি সম্মেলন সংস্থা**। ১৯৬৯ সালে গঠিত সংস্থাটিতে ৫৭টি দেশ প্রতিনিধিত্ব করছে যার মধ্যে ৪৯টি মুসলমান প্রধান দেশ। সংস্থাটির মতে তারা ‘মুসলিম  বিশ্বের সম্মিলিত কণ্ঠস্বর’ হিসেবে এবং ‘আন্তর্জাতিক শান্তি ও সম্প্রীতি প্রচারের চেতনা নিয়ে মুসলিম বিশ্বের স্বার্থ ধারণ ও সুরক্ষায়’ কাজ করে থাকে। এটি ২৫ সেপ্টেম্বর ১৯৬৯ সালে মরক্কোর রাজধানী রাবাতে গঠিত হয়। সদর দপ্তর সৌদি আরবের জেদ্দায়। 

জাতিসংঘ এবং ইউরোপীয় ইউনিয়নে ওআইসির স্থায়ী প্রতিনিধি রয়েছে। সংস্থাটির দাপ্তরিক ভাষা আরবী, ইংরেজি ও ফরাসি। সংস্থাটির বর্তমান মহাসচিব হুসেইন ইব্রাহীম তাহা। সদর দপ্তর সৌদি আরবের জেদ্দায় অবস্থিত।

## পটভূমি
[থাম্ব|ইসলামি সম্মেলন মিনার, [লাহোর, পাকিস্তান]]
১৯৬৭ সালের ছয়দিনের যুদ্ধের পর ১৯৬৯ সালের ২১ আগস্ট ইসরাইল জেরুজালেমের  মসজিদুল আকসায় অগ্নিসংযোগ করে। এর ফলে সমগ্র মুসলিম বিশ্বে প্রতিক্রিয়া দেখা দেওয়ায়  ২৫ আগস্ট ১৪টি আরব দেশের পররাষ্ট্রমন্ত্রীগণ মিশরের রাজধানী কায়রোতে এক বৈঠকে মিলিত হয়। সৌদি আরব প্রস্তাব করে,  

যেহেতু বিষয়টি মুসলিম বিশ্বের জন্য স্পর্শকাতর তাই সকল মুসলিম দেশের রাষ্ট্রপ্রধানদের সঙ্গে নিয়েই শীর্ষ বৈঠক আয়োজন করবে। মরক্কো, সৌদি আরব, ইরান, পাকিস্তান, সোমালিয়া, মালয়েশিয়া এবং নাইজারকে নিয়ে প্রস্তুতি কমিটি গঠিত হয়। একই বছরেরই ২২-২৫ সেপ্টেম্বর মরক্কোর রাবাতে ২৫টি মুসলিম বিশ্বের রাষ্ট্রপ্রধানদের নিয়ে এক সম্মেলন অনুষ্ঠিত হয়। উক্ত সম্মেলনে রাষ্ট্রের প্রতিনিধিগণের সিদ্ধান্তক্রমে *ইসলামি সম্মেলন সংস্থা* নামে এই প্রতিষ্ঠানটি আত্মপ্রকাশ করে। ১৯৬৯ সালের ২৫ সেপ্টেম্বর ওআইসি প্রতিষ্ঠিত হয়। মধ্যপ্রাচ্য, উত্তর পশ্চিম আফ্রিকা, মধ্য এশিয়া, দক্ষিণ পূর্ব এশিয়া, এবং ভারতীয় উপমহাদেশের ৫৭টি ইসলামি রাষ্ট্র নিয়ে এই সংস্থা গঠিত।

## নাম পরিবর্তন
২০১১ সালের ২৮ জুন আস্তানা, কাজাখস্তানে অনুষ্ঠিত পররাষ্ট্রমন্ত্রীদের কাউন্সিলে প্রতিষ্ঠানটির নাম ইসলামি সম্মেলন সংস্থা (; ) পরিবর্তন করে ইসলামি সহযোগিতা সংস্থা করা হয়। এই সময়ে ওআইসির লোগোও পরিবর্তন করা হয়।

## সদস্য রাষ্ট্রসমূহ
ইসলামি সহযোগিতা সংস্থার ৫৭টি সদস্য রাষ্ট্র রয়েছে, যার মধ্যে ৫৬টি জাতিসংঘের সদস্য রাষ্ট্র এবং ৪৯টি রাষ্ট্র মুসলিম সংখ্যাগরিষ্ঠ। পশ্চিম আফ্রিকাসহ বেশ কিছু দেশে যদিও অনেক মুসলিম জনসংখ্যা আছে; কিন্তু মুসলিম সংখ্যাগরিষ্ঠ দেশ নয় । উল্লেখযোগ্য মুসলিম জনসংখ্যা সহ কয়েকটি দেশ, যেমন- রাশিয়া এবং থাইল্যান্ড পর্যবেক্ষক রাষ্ট্র হিসাবে রয়েছে।

২০১৩ সালের হিসাবে ওআইসি সদস্য দেশগুলোর সমষ্টিগত জনসংখ্যা ১.৮+ বিলিয়নের বেশি।থাম্ব|350px|ওআইসি সদস্য রাষ্ট্র

### আফ্রিকা

### এশিয়া

### ইউরোপ

### দক্ষিণ আমেরিকা

## মহাপরিচালক

## ওআইসি সম্মেলন
১৫ এপ্রিল ২০১৬ তারিখে ইস্তাম্বুলে ওআইসির ১৩তম শীর্ষ সম্মেলন অনুষ্ঠিত হয়। 

## তথ্যসূত্র


বিষয়শ্রেণী:আন্তর্জাতিক সংস্থা
বিষয়শ্রেণী:ইসলামী সংস্থা
বিষয়শ্রেণী:ইসলামি সংগঠন
বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
বিষয়শ্রেণী:আন্তর্জাতিক রাজনৈতিক সংগঠন
বিষয়শ্রেণী:সৌদি আরব ভিত্তিক ইসলামি সংগঠন
বিষয়শ্রেণী:জাতিসংঘ সাধারণ পরিষদের পর্যবেক্ষক
লোটাকম্বল

**লোটাকম্বল** বিখ্যাত ভারতীয় বাঙালি সাহিত্যিক সঞ্জীব চট্টোপাধ্যায়ের একটি উপন্যাস। এই উপন্যাসটি দেশ পত্রিকায় ধারাবাহিক ভাবে প্রকাশিত হয়েছিল দুই পর্বে। পরবর্তী কালে আনন্দ পাবলিশার্স প্রাইভেট লিমিটেড থেকে এটি দুটি খণ্ডে শক্ত বাঁধাই বই হিসাবে প্রকাশিত হয়। লোটাকম্বল প্রথম খন্ড বই আকারে প্রকাশিত হয় ফেব্রুয়ারি ১৯৮৫ তে আর দ্বিতীয় খন্ড প্রকাশিত হয় জানুয়ারী ১৯৯২ এ । বই দুটির প্রচ্ছদ এঁকেছেন শিল্পী সুনীল শীল। আনন্দ পাবলিশার্স বইটির অখণ্ড সংস্করণ প্রকাশ করে ২০০৯ সালের জুনে। 

## আলোচনা
এক ভেঙে যাওয়া যৌথ পরিবারের আদর্শবান আপাত কঠোর এক প্রৌঢ় পুরুষ আর তার একমাত্র মাতৃহারা যুবক সন্তান । দুই পুরুষের মূল্যবোধ আর দৃষ্টিভঙ্গির অমিলের ভিতর আর এক পুরুষ তিনি বৃদ্ধ মাতামহ । আধ্যাত্মিকতার বাতিটি জ্বালিয়ে যিনি খুঁজে পেতে চান পরমপুরুষকে । 
লোটাকম্বল সাধারণ ভাবে একটি হাসির উপন্যাস হলেও এই উপন্যাস ভাল লাগার মূল কারণ হল এটি একটি মূল্যবোধের উপন্যাস । মানুষের অর্ন্তমনের আধ্যাত্মিক সঙ্কটের উপন্যাস ।

লোটাকম্বল *প্রথম খন্ড* 

লোটাকম্বল *দ্বিতীয় খন্ড* 

লোটাকম্বল *অখন্ড* 

## তথ্যসূত্র

* লোটাকম্বল- সঞ্জীব চট্টোপাধ্যায়ের কালজয়ী উপন্যাস 
*লোটাকম্বল

বিষয়শ্রেণী:বাংলা ভাষার উপন্যাস
বিষয়শ্রেণী:আনন্দ পাবলিশার্স প্রাইভেট লিমিটেডের বই
১৮৯৩

**১৮৯৩** গ্রেগরীয় বর্ষপঞ্জির একটি সাধারণ বছর যা রবিবার দিয়ে শুরু হয়।
## নামকরণ

## ঘটনাবলী
* ১১ সেপ্টেম্বর - মার্কিন যুক্তরাষ্ট্রের শিকাগো শহরে প্রথম বিশ্ব মহা ধর্ম সম্মেলনে ভারতবর্ষের প্রতিনিধি হয়ে স্বামী বিবেকানন্দ তার ঐতিহাসিক বক্তৃতাটি দিয়েছিলেন। শুরু করেছিলেন এইভাবে - আমেরিকার ভাইবোনেরা। দর্শকবৃন্দ তার গুণমুগ্ধ হয়ে পড়েন।
* ফ্রান্স ও রাশিয়ার মধ্যে আঁতাত (entente) সামরিক রূপ পায়।

## জন্ম
* ১৪ অক্টোবর - লিলিয়ান গিশ, মার্কিন অভিনেত্রী, পরিচালক ও লেখিকা। (মৃ. ১৯৯৩)

## মৃত্যু

বিষয়শ্রেণী:১৮৯৩
ডি-৮ অর্গানাইজেশন ফর ইকোনমিক কো-অপারেশন

উন্নয়নশীল ৮টি দেশ নিয়ে গঠিত আন্তর্জাতিক সংস্থা **ডি-৮ অর্গানাইজেশন ফর ইকোনমিক কো-অপারেশন** যা সংক্ষেপে **ডি-৮** (D-8 বা Developing Eight) নামেও পরিচিত। এই সংস্থাটি একটি অর্থনৈতিক উন্নয়ন জোট। বাংলাদেশ, মিশর, ইন্দোনেশিয়া, মালয়েশিয়া, ইরান, নাইজেরিয়া, পাকিস্তান এবং তুরস্ক এই ৮ টি দেশ নিয়ে ডি-৮ সংস্থা গঠিত। 

এই আটটি দেশের সম্মিলিত জনসংখ্যা প্রায় ১.২ বিলিয়ন বা সমস্ত মুসলিমদের ৬০%, যা বিশ্বের মোট জনসংখ্যার প্রায় ১৩% এবং ৭.৬ মিলিয়ন বর্গ কিলোমিটার এলাকা জুড়ে বিস্তৃত, যা বিশ্বের ভূমির ৫%। ২০০৬ সালে, ডি-৮ সদস্য রাষ্ট্রগুলির মধ্যে বাণিজ্য ছিল ৩৫ বিলিয়ন ডলার, এবং ২০১০ সালে তা প্রায় ৬৮ বিলিয়ন ডলার ছিল। ২০১০ সালে আটটি উন্নয়নশীল দেশের মধ্যে লেনদেন বিশ্বের বাণিজ্যের ৩.৩ শতাংশ ছিল। ২০২৩ সালের হিসাবে, আটটি দেশের মোট নোমিনাল জিডিপি ছিল প্রায় ৪.৯২ ট্রিলিয়ন ডলার।

## ইতিহাস
উন্নয়নশীল ৮ বা ডি-৮ তুরস্কের প্রধানমন্ত্রী নাজমদ্দিন ( তুর্কিতে যাকে নেচমেত্তিন এরবাকান বলা হয় ) প্রতিষ্ঠা করেন । ডি-৮ ১৯৯৭ সালে জুনের ১৫ তারিখে ইস্তাম্বুল ঘোষণার মাধ্যমে যাত্রা শুরু করে।

## উদ্দেশ্য
ডি-৮ এর উদ্দেশ্য হল উন্নয়নশীল দেশ গুলোর উন্নতি সাধন করা ও বিশ্ব অর্থনীতিতে নিজেদের অবস্থান সুদৃঢ় করা, পারস্পরিক বাণিজ্যিক সম্পর্ক ও সুবিধা বৃদ্ধি করা , আর আন্তর্জাতিক পর্যায়ে সিদ্ধান্ত গ্রহণে সকলের অংশ গ্রহণ বৃদ্ধি করা ও মানসম্মত জীবন যাপন নিশ্চিত করা। 

ডি-৮ এর সহযোগিতার প্রধান খাত গুলোর মধ্যে রয়েছে, আর্থিক, ব্যাংকিং, গ্রাম্য উন্নয়ন, বিজ্ঞান ও প্রযুক্তি, মানব কল্যাণ ও মানবাধিকার, কৃষি, জালানি, পরিবেশ, এবং স্বাস্থ ইত্যাদি।

## শীর্ষ সম্মেলন

## তথ্যসূত্র

## বহিঃসংযোগ

* 

বিষয়শ্রেণী:আন্তর্জাতিক সংস্থা

বিষয়শ্রেণী:বাংলাদেশের বৈদেশিক সম্পর্ক
বিষয়শ্রেণী:পাকিস্তানের বৈদেশিক সম্পর্ক
বিষয়শ্রেণী:নাইজেরিয়ার বৈদেশিক সম্পর্ক
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:আন্তঃসরকারি সংস্থা
বিষয়শ্রেণী:ইরানের বৈদেশিক সম্পর্ক
বিষয়শ্রেণী:তুরস্কের বৈদেশিক সম্পর্ক
বিষয়শ্রেণী:ইন্দোনেশিয়ার বৈদেশিক সম্পর্ক
বিষয়শ্রেণী:মিশরের বৈদেশিক সম্পর্ক
বিষয়শ্রেণী:মালয়েশিয়ার বৈদেশিক সম্পর্ক
বিমল কর

**বিমল কর** (১৯ সেপ্টেম্বর ১৯২১ - ২৬ আগস্ট ২০০৩) একজন ভারতীয় বাঙালি লেখক। তিনি উত্তর ২৪ পরগণার টাকীতে জন্মগ্রহণ করেন। তার পিতার নাম জ্যোতিষচন্দ্র কর এবং মাতা নিশিবালা কর।

## প্রারম্ভিক জীবন
বিমল কর জব্বলপুর, হাজারিবাগ, ধানবাদ, আসানসোল প্রভৃতি জায়গায় ছোটবেলা কাটিয়েছেন । তিনি বিদ্যাসাগর কলেজ থেকে বিএ পাস করেন । তারপর আসানসোল অ্যামিউনেশন প্রোডাকশন ডিপোয় এআরপি হিসাবে কর্মজীবনের শুরু হয়।

## সাহিত্য
১৯৪৪ খ্রিষ্টাব্দে তার রচিত প্রথম ছোটগল্প *অম্বিকানাথের মুক্তি* প্রবর্তক পত্রিকায় প্রকাশিত হয় । ১৯৪৬ খ্রিষ্টাব্দে তিনি মণিলাল গঙ্গোপাধ্যায় সম্পাদিত পরাগ পত্রিকায় সহ সম্পাদকের কাজ পান । সহ সম্পাদক হিসাবে তিনি পশ্চিমবঙ্গ ও সত্যযুগ পত্রিকায় কাজ করেন । ১৯৫৪ খ্রিষ্টাব্দে তার রচিত প্রথম ছোটগল্প সংকলন *বরফ সাহেবের মেয়ে* প্রকাশিত হয় । সেই বছরেই দেশ পত্রিকার বিভাগীয় প্রধান হিসাবে যোগ দেন । এই পদে তিনি ১৯৮২ সাল অবধি ছিলেন। এছাড়া তিনি শিলাদিত্য এবং গল্পপত্র পত্রিকার সঙ্গেও যুক্ত ছিলেন।

ছোটদের জন্য তার রচিত একটি চরিত্র অবসরপ্রাপ্ত ম্যাজিসিয়ান *কিঙ্কর কিশোর রায়* বা কিকিরা । কিকিরার উপন্যাস পূজাবার্ষিকী আনন্দমেলায় প্রকাশিত হত।

তার রচিত বেশ কয়েকটি কাহিনীতে চলচ্চিত্র নির্মিত হয়েছে । যেমন বসন্ত বিলাপ, হ্রদ ( চলচ্চিত্র), বালিকা বধূ, (যেটি হিন্দিতেও নির্মিত হয়েছিল) *[[যদু বংশ|যদুবংশ]]*, *ছুটি* (এটি তৈরি হয়েছিল তার *খড়কুটো* উপন্যাসের উপর ভিত্তি করে)। তিনি বহু ছোটগল্প এবং কিশোর উপন্যাস লিখেছেন ।

## পুরস্কার
বিমল কর অসময় উপন্যাসের জন্য ১৯৭৫ খ্রিষ্টাব্দে সাহিত্য অকাদেমি পুরস্কার পেয়েছিলেন । এছাড়া কলকাতা বিশ্ববিদ্যালয়ের শরৎচন্দ্র পুরস্কার, দিল্লি বিশ্ববিদ্যালয়ের নরসিংহ দাস পুরস্কার পান । তিনি দুবার আনন্দ পুরস্কার লাভ করেছিলেন ।

## মৃত্যু
বিমল কর ৮২ বছর বয়েসে তার বিধাননগরের বাসভবনে মারা যান । তিনি মৃত্যুকালে স্ত্রী তিন মেয়ে এবং এক ছেলে রেখে গিয়েছেন।

## গ্রন্থতালিকা

* উপাখ্যানমালা (১৯৯২) (গল্প সংকলন)
* পঞ্চাশটি গল্প (১৯৯৫)
* গল্পসংগ্ৰহ (২ খণ্ড)

## সিনেমা

## আরও দেখুন
* বাংলার জন্য সাহিত্য অকাদেমি পুরস্কার বিজয়ীদের তালিকা

## তথ্যসূত্র


বিষয়শ্রেণী:আনন্দ পুরস্কার বিজয়ী
বিষয়শ্রেণী:বাঙালি লেখক
বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি ছোটগল্পকার
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:১৯২১-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:আসানসোলের ব্যক্তি
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:কলকাতার লেখক
বিষয়শ্রেণী:বাঙালি গোয়েন্দা কাহিনি লেখক
বিষয়শ্রেণী:ভারতীয় শিশুসাহিত্যিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:পশ্চিমবঙ্গের লেখক
অলান্দ দ্বীপপুঞ্জ

ডান|থাম্ব|220px|মানচিত্র
ডান|থাম্ব|পতাকা
ডান|থাম্ব|অবস্থান

**অলান্দ দ্বীপপুঞ্জ** (সুয়েডীয় Landskapet Åland *লান্দ্‌স্কাপেৎ অলান্দ্‌*, ফিনীয় Ahvenanmaan maakunta *আহ্‌ভেনান্মান মাকুন্তা*) ফিনল্যান্ড ও সুইডেনের মধ্যবর্তী বথনিয়া উপসাগরে অবস্থিত প্রায় ৬,৫০০ টি দ্বীপের সমষ্টি।

১৮০৯ সাল পর্যন্ত দ্বীপগুলো সুইডেনের অধীনে ছিল। এর পর রাশিয়া ফিনল্যান্ডের সাথে এগুলোকেও দখলে নেয়। ১৯১৭ সালে রুশ সাম্রাজ্যের পতনের পর এগুলো ফিনল্যান্ডের অধীনে চলে আসে। ১৯২১ সালে জাতিপুঞ্জ এই দ্বীপপুঞ্জের ওপর ফিনীয় আধিপত্যের স্বীকৃতি দেয়, যদিও সংখ্যাগরিষ্ঠ দ্বীপবাসী সুইডেনের প্রশাসনে চলতে আগ্রহী ছিলেন। তবে একই সময়ে তাদেরকে যথেষ্ট পরিমাণ স্বায়ত্বশাসনের ক্ষমতাও দেয়া হয়, যার ফলশ্রুতিতে এলাকাটির সরকারি ভাষা সুয়েডীয়। ১৯৪৫ সালে এলাকার সংসদ পুনরায় সুইডেন কর্তৃক শাসিত হওয়ার পক্ষে ভোট দেয়, তবে এতে এলাকাটির সাংবিধানিক অবস্থানের কোন পরিবর্তন ঘটেনি।

অ্যাল্যান্ড বাল্টিক সাগরের বোথনিয়া উপসাগরের প্রবেশদ্বারে অ্যাল্যান্ড দ্বীপপুঞ্জ নামে পরিচিত একটি ফিনিশ দ্বীপপুঞ্জে অবস্থিত। এটি ফাস্তা অ্যাল্যান্ড নিয়ে গঠিত, যেখানে জনসংখ্যার ৯০% বাস করে । এর পূর্বে প্রায় ৬,৫০০ স্কেরি এবং দ্বীপপুঞ্জ যার মধ্যে প্রায় ৬০-৮০ জনবসতি রয়েছে। ফাস্টা অ্যাল্যান্ড সুইডেনের রোজলাজেনের উপকূল থেকে পশ্চিমে ৩৮ কিলোমিটার (২০+১⁄২ নটিক্যাল মাইল) খোলা পানি দ্বারা পৃথক। পূর্বে অল্যান্ড দ্বীপপুঞ্জ ফিনিশ দ্বীপপুঞ্জের সাথে সংলগ্ন। অ্যাল্যান্ডের একমাত্র স্থল সীমানা মার্কেটের জনবসতিহীন স্কেরিতে অবস্থিত, যা এটি সুইডেনের সাথে ভাগ করে নেয়। মেরিহাম থেকে, ফিনল্যান্ডের মূল ভূখণ্ডের উপকূলীয় শহর তুর্কু এবং সুইডেনের রাজধানী স্টকহোম পর্যন্ত প্রায় 160 কিলোমিটার (86 নটিক্যাল মাইল) ফেরির দূরত্ব রয়েছে।

## তথ্যসূত্র

বিষয়শ্রেণী:ইউরোপের দ্বীপ
বিষয়শ্রেণী:বাল্টিক দ্বীপপুঞ্জ
বিষয়শ্রেণী:ফিনল্যান্ডের ঐতিহাসিক প্রদেশ
বিষয়শ্রেণী:সুইডেনের ঐতিহাসিক প্রদেশ
বিষয়শ্রেণী:ইউরোপীয় ইউনিয়নের বিশেষ প্রশাসনিক এলাকা
বিষয়শ্রেণী:সমুদ্রগামী জাতি
বিষয়শ্রেণী:নর্ডিক কাউন্সিলের সদস্য
বিষয়শ্রেণী:দ্বীপ রাষ্ট্র
বিষয়শ্রেণী:ফিনল্যান্ডের প্রশাসনিক অঞ্চল
বিষয়শ্রেণী:স্বায়ত্তশাসিত অঞ্চল
বাণী বসু

**বাণী বসু** (জন্ম ২৬ ফাল্গুন, ১৩৪৬ বঙ্গাব্দ/১১ই মার্চ, ১৯৩৯ খ্রীষ্টাব্দ) একজন বর্তমান ভারতীয় বাঙালি লেখিকা - উপন্যাস, প্রবন্ধ, কবিতা লেখেন, অনুবাদও করেন। একাধিক সাহিত্য পুরস্কার ও সম্মানে ভূষিতা বাণী বসু আশির দশক থেকেই সাড়া জাগানো জনপ্রিয়তার অধিকারিণী। তিনি বিজয় কৃষ্ণ গার্লস কলেজের ইংরেজি সাহিত্যের অধ্যাপিকা ছিলেন।

ইংরেজি সাহিত্যে স্নাতক (অনার্স) হবার পর কলকাতা বিশ্ববিদ্যালয়ে ইংরেজি সাহিত্যে এম.এ. করেন (১৯৬২)। শিক্ষাস্থল প্রথমে কলকাতার লেডি ব্র্যাবোর্ন কলেজ তার পরে স্কটিশ চার্চ কলেজ।

বাণী ছাত্রী জীবন থেকেই নানা প্রবন্ধ, অনুবাদ গল্প ও কবিতা রচনায় পারদর্শিতার নজির রাখেন। তার প্রথম গল্প আনন্দমেলা ও দেশ পত্রিকায় প্রকাশিত হয় ১৯৮১তে। প্রথম উপন্যাস *জন্মভূমি মাতৃভূমি* প্রকাশিত হয় শারদীয়া আনন্দলোকে ১৯৮৭তে। কিন্তু তার আগেই তার অনেক অনুবাদ প্রকাশিত ও আদৃত হয়েছে। তার উল্লেখ্য অনুবাদগুলি হলঃ শ্রী অরবিন্দের সনেটগুচ্ছ (শৃণ্বন্তু), সমারসেট মমের সেরা প্রেমের গল্প (১৯৮০, ১৯৮৪, প্রকাশক: রূপা) ও এইচ ডি লরেন্সের সেরা গল্প (১৯৮৭, প্রকাশক: রূপা)।

## রচিত উপন্যাস
* *জন্মভূমি মাতৃভূমি*
* *মৈত্রেয় জাতক*
* *অন্তর্ঘাত*
* *কিনার থেকে কিনারে*
* *উত্তরসাধক*
* *পঞ্চম পুরুষ*
* *বাইরে*
* *দিদিমাসির জিন*
* *মেয়েলি আড্ডার হালচাল*
* *রাধানগর*
* *অমৃতা*
* *নূহর নৌকা*
* *সুরূপা কুরূপা*
* *কাক জ্যোৎস্না*
* *অল লেডিস ভ্রমণ*
* *একুশে পা*
* *ট্রেকার্স*
* *অশ্বযোনি*
* *ফেরো মন*
* *অষ্টম গর্ভ (১ম খণ্ড)*
* অষ্টম গর্ভ (২য় খণ্ড)
* *খনামিহিরের ঢিপি* 
* কালিন্দী
* কৃষ্ণ 
* ক্ষত্তা
* ক্ষত্রবধূ
* পাঞ্চাল কন্যা কৃষ্ণা
* সুযোধন দূর্যোধন
* কৃষ্ণ বাসুদেব (২০২১)

## পুরস্কার ও সম্মাননা
* তারাশঙ্কর পুরস্কার: ১৯৯১
* আনন্দ পুরস্কার - (মৈত্রেয় জাতক): ১৯৯৭
* বঙ্কিম পুরস্কার: ১৯৯৯
* ভুবনমোহিনী দাসী স্বর্ণপদক (২০০৮), কলকাতা বিশ্ববিদ্যালয়
* সাহিত্য অকাদেমি পুরস্কার - (খনামিহিরের ঢিপি): ২০১০

## আরও দেখুন
* বাংলার জন্য সাহিত্য অকাদেমি পুরস্কার বিজয়ীদের তালিকা

## তথ্যসূত্র
৩) বাণী বসুর সাহিত্য নিয়ে গবেষণা: "বাণী বসুর কথাসাহিত্যে পুরাণ প্রসঙ্গ"- গবেষক: গৌতম বর্মণ, বাংলা বিভাগ, বিদ‍্যাসাগর বিশ্ববিদ্যালয়।

https://bn.wikipedia.org/s/pid7

## বহিঃসংযোগ
*বাণী বসুর উপন্যাস সম্পর্কে মীনাক্ষী মুখার্জীর প্রবন্ধ

বিষয়শ্রেণী:বাঙালি লেখক
বিষয়শ্রেণী:বাঙালি ঔপন্যাসিক
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় হিন্দু
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় ঐতিহাসিক ঔপন্যাসিক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:আনন্দ পুরস্কার বিজয়ী
বিষয়শ্রেণী:প্রণয়ধর্মী কল্পকাহিনী লেখিকা
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের লেখিকা
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
সন্দীপন চট্টোপাধ্যায়

**সন্দীপন চট্টোপাধ্যায়** (২৫ অক্টোবর ১৯৩৩ - ১২ ডিসেম্বর ২০০৫) ছিলেন একজন ভারতীয় বাঙালি সাহিত্যিক। বিগত বিশ শতকের পাঁচের দশকের অন্যতম গদ্যকার যিনি বিষয় নির্বাচনে ও আঙ্গিকের প্রয়োগে স্বতন্ত্র  ছিলেন।  তিনি বাংলা সাহিত্যের 'আভাঁ গার্দ' লেখকগোষ্ঠীর অন্যতম। তার উল্লেখযোগ্য রচনাগুলি হল *ক্রীতদাস ক্রীতদাসী* (১৯৬১), *সমবেত প্রতিদ্বন্দ্বী ও অন্যান্য গল্প* (১৯৬৯), *এখন আমার কোনো অসুখ নেই* (১৯৭৭), *হিরোশিমা মাই লাভ* (১৯৮৯), *কলকাতার দিনরাত্রি* (১৯৯৬) ইত্যাদি। তিনি বঙ্কিম পুরস্কার ও সাহিত্য অকাদেমি পুরস্কার পেয়েছিলেন।

## লেখালেখি
সন্দীপন চট্টোপাধ্যায়ের প্রথম গল্প-গ্রন্থ *ক্রীতদাস ক্রীতদাসী* ১৯৬১ খ্রিস্টাব্দে প্রকাশিত হয়। তার প্রথম উপন্যাস - *একক প্রদর্শনী* প্রকাশিত হয় দশ বৎসর পর লেখালেখির জগতে তিনি গল্প লিখেছেন ৭০টি, উপন্যাস ২১টি, এছাড়াও লিখেছেন অসংখ্য নিবন্ধ। একই সঙ্গে লিখেছেন ডায়েরি, যা তার মৃত্যুর পর প্রকাশিত হয়। তার রচনায় বিজ্ঞাপনের ভাষা, মান্যভাষা, ইতরামি ও রকের ভাষা কোনটাই তার কাছে ব্রাত্য ছিল না।

**উপন্যাস সমূহ**

**ছোটগল্প সংকলন**
ক্রীতদাস-ক্রীতদাসী 
সমবেত প্রতিদ্বন্দ্ধী ও অন্যান্য
হ্যাঁ প্রিয়তমা
এক যে ছিল দেয়াল
সোনালী ডানার ঈগল

## পুরস্কার ও সম্মাননা
সন্দীপন চট্টোপাধ্যায় যে পুরস্কারগুলি পেয়েছেন, সেগুলি হল:
* ১৯৯৫ - বঙ্কিম পুরস্কার
* ২০০২ - সাহিত্য অকাদেমি পুরস্কার (*আমি ও বনবিহারী* বইখানির জন্য)
তিনি কলকাতা বিশ্ববিদ্যালয়ের বাংলা সাহিত্যের পুরস্কার জগত্তারিণী স্বর্ণপদকও লাভ করেছিলেন। 

## আরও দেখুন
* বাংলার জন্য সাহিত্য অকাদেমি পুরস্কার বিজয়ীদের তালিকা

## তথ্যসূত্র

বিষয়শ্রেণী:ভারতীয় সাহিত্যিক
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:বাঙালি সাহিত্যিক
বিষয়শ্রেণী:১৯৩৩-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:বাঙালি লেখক
বিষয়শ্রেণী:কলকাতার লেখক
বিষয়শ্রেণী:বাংলা ভাষার লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হাংরি প্রজন্ম
বিষয়শ্রেণী:পশ্চিমবঙ্গের কবি
সুচিত্রা ভট্টাচার্য

**সুচিত্রা ভট্টাচার্য** (১০ই জানুয়ারি, ১৯৫০- ১২ই মে, ২০১৫) একজন ভারতীয় বাঙালি সাহিত্যিক ছিলেন।

## সংক্ষিপ্ত জীবনী
সুচিত্রা ভট্টাচার্য ১৯৫০ খ্রিষ্টাব্দের ১০ই জানুয়ারি ভারতের বিহারের ভাগলপুরে মামারবাড়িতে জন্মগ্রহণ করেন। যদিও তার পিত্রালয় ছিল মুর্শিদাবাদ জেলার বহরমপুর শহরে, তবে কলকাতা শহরে তার স্কুল ও কলেজ জীবন কাটে। তিনি কলকাতা শহরের যোগমায়া দেবী কলেজ থেকে স্নাতক হন।কলকাতা বিশ্ববিদ্যালয়ে শিক্ষালাভের সময় তিনি বিবাহসূত্রে আবদ্ধ হন। বিভিন্ন স্থানে চাকরি করার পর তিনি সরকারী চাকরিতে যোগদান করেন। লেখিকা হিসেবে সম্পূ্র্ণ রূপে সময় দেওয়ার জন্য তিনি ২০০৪ খ্রিষ্টাব্দে তার চাকরি থেকে ইস্তফা দেন। জীবনের শেষদিন পর্যন্ত তিনি দক্ষিণ কলকাতার ঢাকুরিয়া অঞ্চলের বাসিন্দা ছিলেন। ২০১৫ সালের ১২ই মে রাত ১০টা ৪৫ মিনিটে নিজ বাড়িতে হৃদরোগে আক্রান্ত হয়ে সুচিত্রা ভট্টাচার্যের জীবনাবসান হয়।

## রচনা
তিনি বিংশ শতাব্দীর সত্তরের দশকের শেষের দিকে ছোট গল্প ও আশির দশকের মধ্যভাগ থেকে উপন্যাস রচনায় মনোনিবেশ করেন। সমকালীন সামাজিক ঘটনাগুলির ওপর ভিত্তি করে তার কাহিনীগুলি রচিত হয়। শহুরে মধ্যবিত্তদের ব্যক্তিগত সম্পর্কের টানাপোড়েন, বর্তমান যুগের পরিবর্তনশীল নীতিবোধ, বিশ্বায়নের প্রেক্ষাপটে নৈতিক অবক্ষয়, নারীদের দুঃখ-যন্ত্রণা তার রচনাগুলির মূল উপজীব্য ছিল। তিনি বাংলা সাহত্যে মিতিন মাসি নামক মহিলা গোয়েন্দা চরিত্রের স্রষ্টা, এবং এই সিরিজে তিনি অনেকগুলি কিশোর উপন্যাস রচনা করেন। প্রায় সাড়ে তিন দশক ধরে তিনি বহু ছোট গল্প ছাড়াও চব্বিশটি উপন্যাস রচনা করেছেন। দহন নামক তার একটি বিখ্যাত উপন্যাসের ওপর ভিত্তি করে চলচ্চিত্র নির্মাতা ঋতুপর্ণ ঘোষ ১৯৯৭ খ্রিষ্টাব্দে একই নামে একটি চলচ্চিত্র নির্মাণ করেন। সুচিত্রা ভট্টাচার্যের উল্লেখযোগ্য উপন্যাসগুলি হল-

* *কাছের মানুষ* 
* *দহন* 
* *কাচের দেওয়াল*
* *হেমন্তের পাখি*
* *নীল ঘূর্ণি*
* *অলীক সুখ*
* *গভীর অসুখ* 
* *উড়ো মেঘ*
* *ছেঁড়া তার*
* *আলোছায়া*
* *অন্য বসন্ত*
* *পরবাস*
* *পালাবার পথ নেই*
* *আমি রাইকিশোরী*
* *রঙিন পৃথিবী*
* *জলছবি* 
* *যখন যুদ্ধ*
* *ভাঙ্গন কাল*
* *আয়নামহল*
* *মারণ বাতাস*
* *তৃষ্ণা মারা গেছে*
* *সহেলী*

## পুরস্কার
* নঞ্জাগুডু থিরুমালাম্বা জাতীয় পুরস্কার, ব্যাঙ্গালোর (১৯৯৬)
* কথা পুরস্কার (১৯৯৭)
* ত্রিবৃত্ত পুরস্কার (১৯৯৮)
* সাহিত্যসেতু পুরস্কার (১৯৯৯)
* তারাশংকর পুরস্কার (২০০০)
* দ্বিজেন্দ্রলাল পুরস্কার (২০০১)
* শরৎ পুরস্কার (২০০২)
* ভুবনমোহিনী মেডেল (২০০৪)
* ভারত নির্মাণ পুরস্কার (২০০৪)
* সাহিত্য সেতু পুরস্কার (২০০৪)
* শৈলজানন্দ স্মৃতি পুরস্কার (২০০৪)
* মতি নন্দী স্মৃতি পুরস্কার (২০০৯)

## তথ্যসূত্র

বিষয়শ্রেণী:বাঙালি ঔপন্যাসিক
বিষয়শ্রেণী:১৯৫০-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতীয় রহস্য লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:বাঙালি গোয়েন্দা কাহিনি লেখক
বিষয়শ্রেণী:বাঙালি লেখক
বিষয়শ্রেণী:ভারতীয় নারীবাদী লেখক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভাগলপুরের ব্যক্তি
বিষয়শ্রেণী:যোগমায়া দেবী কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:কলকাতার লেখক
বিষয়শ্রেণী:বিহারের লেখিকা
বিমল মিত্র (লেখক)

**বিমল মিত্র** (১৮ মার্চ ১৯১২ - ২ ডিসেম্বর ১৯৯১) একজন ভারতীয় বাঙালি লেখক। তিনি বাংলা ও হিন্দি উভয় ভাষায় সাহিত্য রচনা করেছেন। কর্মজীবনে তিনি রেলে চাকুরি করতেন। তার প্রথম উপন্যাস 'ছাই'। 'সাহেব বিবি গোলাম' উপন্যাস তার অন্যতম গ্রন্থ। এরপর রেলের চাকরি ছেড়ে পুরোপুরি সাহিত্যসৃষ্টিতে আত্মনিয়োগ করেন। তার অন্যান্য উপন্যাসের মধ্যে রয়েছে 'কড়ি দিয়ে কিনলাম', 'একক দশক শতক', 'চলো কলকাতা' 'পতি পরম গুরু' ইত্যাদি। প্রায় পাঁচশোটি গল্প ও শতাধিক উপন্যাসের লেখক বিমল মিত্র তার 'কড়ি দিয়ে কিনলাম' গ্রন্থের জন্য ১৯৬৪ সালে রবীন্দ্র পুরস্কারে ভূষিত হন্য। এছাড়াও বহু পুরস্কার ও সম্মান লাভ করেন। তার রচনা ভারতের বিভিন্ন চলচ্চিত্রে রূপায়িত হয়েছে। শ্রেষ্ঠ কাহিনীকার হিসাবে তিনি ফিল্ম ফেয়ার পুরস্কার লাভ করেন।

## পুরস্কার ও পদক সমূহ
* *কড়ি দিয়ে কিনলাম* গ্রন্থের জন্য রবীন্দ্র পুরস্কার (১৯৬৪) পান।

## উপন্যাস
* *চাই*
* *প্রিয় সাথী*
* *[[একক দশক শতক]]*
* *[[সাহেব বিবি গোলাম]]*
* *[[কড়ি দিয়ে কিনলাম]]*
* *[[বেগম মেরী বিশ্বাস]]*
* *চলো কলকাতা*
* *পতি পরম গুরু*
* *[[এই নরদেহ]]*
* *এরই নাম সংসার*
* *মালা দেওয়া নেওয়া*
* *তোমরা দুজনে মিলে*
* *গুলমোহর*
* *যা দেবী*
* *আসামী হাজির*

## গল্প/ উপন্যাস অবলম্বনে নির্মিত চলচ্চিত্র
* পতি পরম গুরু - ১৯৯১
* কড়ি দিয়ে কিনলাম- ১৯৮৯
* হাতে রইলো তিন - ১৯৭৭
* স্ত্রী  - ১৯৭২
* বানারশী - ১৯৬২
* যৌতুক - ১৯৫৮ (চিত্রনাট্যকার)
* সাহেব বিবি গোলাম - ১৯৫৬ ( বাংলা চলচ্চিত্র) 
* সাহিব বিবি অউর গুলাম - ১৯৬২ (হিন্দি চলচ্চিত্র)।

## মৃত্যু
বিমল মিত্র ১৯৯১ সালের ২রা ডিসেম্বর দক্ষিণ কোলকাতার নিজ বাড়ীতে মৃত্যুবরণ করেন।

## তথ্যসূত্র

বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি লেখক
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:১৯১২-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বাংলা ভাষার লেখক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:ভারতীয় পুরুষ ছোটগল্পকার
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:কলকাতার লেখক
দিব্যেন্দু পালিত

**দিব্যেন্দু পালিত** (জন্ম: ৫ই মার্চ, ১৯৩৯ মৃত্যু: ৩ জানুয়ারি ২০১৯) একজন ভারতীয় বাঙালি লেখক। তিনি বিহারের ভাগলপুর শহরে জন্ম গ্রহণ করেন। সাহিত্যে এম.এ করেন। ১৯৫৫ থেকে উপন্যাস, গল্প, কবিতা প্রবন্ধ ইত্যাদি লিখছেন। বাংলা ও হিন্দি চলচ্চিত্র ,দূরদর্শন ও বেতারে রূপায়িত হয়েছে অনেকগুলি কাহিনী।

## কর্মক্ষেত্র
১৯৫৮ সালে পিতৃবিয়োগের পর চলে আসেন কলকাতায়। কর্ম জীবন শুরু হয় হিন্দুস্তান স্ট্যান্ডার্ডে উপ-সম্পাদক হিসেবে। ১৯৬৫-তে যোগ দেন বিপণন ও বিজ্ঞাপন সংক্রান্ত পেশায়। সেই সুত্রে দীর্ঘকাল যুক্ত ছিলেন ক্লারিয়ন-ম্যাকান এডভারটাইসিং সার্ভিসেস ,আনন্দবাজার  এবং দ্য স্টেটসম্যান-এ।

## টিভি ও চলচ্চিত্র
চলচ্চিত্র, দুরদর্শন ও বেতারে রূপায়িত হয়েছে তাঁর অনেক কাহিনি।

## পুরস্কার ও পদক সমূহ
*আনন্দ পুরস্কার (১৯৮৪)
*বঙ্কিমচন্দ্র স্মৃতি পুরস্কার (১৯৯০)
*সাহিত্য অকাদেমি পুরস্কার (১৯৯৮)
*সৈয়দ মুস্তাফা সিরাজ আকাদেমি পুরস্কার (২০১৬)

## গ্রন্থ তালিকা
*অচেনা আবেগ
*অনুভব
*অনুসরণ
*অন্তর্ধান
*অমৃত হরিণ
*একদিন সারাদিন
*ঢেউ
*যখন বৃষ্টি
*সঙ্গ ও প্রসঙ্গ
*রজত জয়ন্তী
*সংঘাত
*সতর্কবার্তা
*সিনেমায় যেমন হয়
*হঠাৎ একদিন
*হিন্দু
## আরও দেখুন
*বাংলার জন্য সাহিত্য অকাদেমি পুরস্কার বিজয়ীদের তালিকা

## তথ্যসূত্র

## বহিঃসংযোগ

বিষয়শ্রেণী:১৯৩৯-এ জন্ম
বিষয়শ্রেণী:বাঙালি লেখক
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:বঙ্কিম পুরস্কার বিজয়ী
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:কলকাতার লেখক
বিষয়শ্রেণী:২০১৯-এ মৃত্যু
বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর বাঙালি কবি
বিষয়শ্রেণী:২১শ শতাব্দীর বাঙালি কবি
বিষয়শ্রেণী:বাঙালি পুরুষ কবি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আনন্দ পুরস্কার বিজয়ী
বিষয়শ্রেণী:ভাগলপুরের ব্যক্তি
বিষয়শ্রেণী:ভারতীয় ঔপন্যাসিক
বিষয়শ্রেণী:ভারতীয় কবি
বিষয়শ্রেণী:ভারতীয় পুরুষ কবি
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় ছোটগল্পকার
বিষয়শ্রেণী:ভারতীয় পুরুষ ছোটগল্পকার
বিষয়শ্রেণী:ভারতীয় সাংবাদিক
বিষয়শ্রেণী:ভারতীয় পুরুষ সাংবাদিক
বিষয়শ্রেণী:ভারতীয় প্রাবন্ধিক
বিষয়শ্রেণী:ভারতীয় পুরুষ প্রাবন্ধিক
বিষয়শ্রেণী:ভারতীয় সংবাদপত্রের সাংবাদিক
বিষয়শ্রেণী:ভারতীয় সম্পাদক
বিষয়শ্রেণী:ভারতীয় সংবাদপত্র সম্পাদক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় লেখক
লতফি জাদেহ

**লতফি আস্কার জাদেহ** (; ৪ ফেব্রুয়ারি, ১৯২১ - ৬ সেপ্টেম্বর, ২০১৭) একজন ইরানী ও আজারবাইজানী বংশোদ্ভূত মার্কিন কম্পিউটার বিজ্ঞানী। তিনি ফাজি লজিক (যুক্তিবিদ্যা) এর ধারণার আদি প্রবক্তা, এবং তাকে কম্পিউটার বিজ্ঞানের এই শাখার জনক বলে গণ্য করা হয়।

## জীবনী
জাদেহ'র জন্ম আজারবাইজানের বাকু শহরে। তার পিতা ইরানি সাংবাদিক ও মাতা ছিলেন রুশ ডাক্তার। ত্রিশের দশকে স্তালিনের নিপীড়ণ এড়াতে তার পরিবার ইরানে চলে আসে। তেহরানের স্কুল জীবন শেষ করে জাদেহ তেহরান বিশ্ববিদ্যালয়ে ভর্তি হন, এবং ১৯৪২ সালে সেখান থেকে তড়িৎ প্রকৌশলে স্নাতক ডিগ্রি লাভ করেন। ১৯৪৪ খ্রীস্টাব্দে তিনি মার্কিন যুক্তরাষ্ট্রে উচ্চ শিক্ষার্থে আগমন করেন। তিনি এমআইটি হতে তড়িৎ প্রকৌশলে ১৯৪৬ সালে মাস্টার্স, এবং কলাম্বিয়া বিশ্ববিদ্যালয় হতে তড়িৎ প্রকৌশলে ১৯৪৯ সালে পিএইচডি লাভ করেন। পরের বছর তিনি কলাম্বিয়া বিশ্ববিদ্যালয় এ সহকারী অধ্যাপক হিসেবে যোগদান করেন এবং ১৯৫৭ সালে অধ্যাপক পদে উন্নীত হন। ১৯৫৯ সাল হতে তিনি ইউনিভার্সিটি অফ ক্যালিফোর্নিয়া এট বার্কলের তড়িৎ প্রকৌশল ও কম্পিউটার বিজ্ঞান বিভাগে অধ্যাপনা করে আসছেন।

১৯৬৫ সালে ফাজি যুক্তিবিদ্যার উপরে তার কালজয়ী গবেষণা নিবন্ধ প্রকাশিত হয়। পরবর্তীতে এই বিষয়ে ব্যাপক গবেষণা হয়, ও প্রকৌশলের বিভিন্ন এলাকায় এটি সাফল্যের সাথে প্রয়োগ করা হয়।

## পুরস্কার ও সম্মাননা
* আইইইই জেমস এইচ মুলিগান জুনিয়র এডুকেশন মেডেল ১৯৭৩
* আইইইই রিচার্ড ডব্লিউ হ্যামিং মেডেল ১৯৯২
* American Society of Mechanical Engineers Rufus Oldenburger Medal; 1993.[29]
* আইইইই মেডেল অব অনার ১৯৯৫
* রিচার্ড ই বেলম্যান কন্ট্রোল হেরিটেজ অ্যাওয়ার্ড ১৯৯৮
* এসিএম অ্যালেন নেওয়েল অ্যাওয়ার্ড ২০০১
* V. Kaufmann Prize and Gold Medal, International Association for Fuzzy-Set Management and Economy (SIGEF), Barcelona, Spain, Nov. 15, 2004.
* J. Keith Brimacombe IPMM Award in recognition of his development of fuzzy set theory and fuzzy logic, 2005.
* বেঞ্জামিন ফ্রাঙ্কলিন মেডেল ২০০৯

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:মার্কিন যুক্তরাষ্ট্রে ইরানি অভিবাসী
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:কৃত্রিম বুদ্ধিমত্তা গবেষক
বিষয়শ্রেণী:ইরানি বংশোদ্ভূত আজারবাইজানি ব্যক্তি
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:ইরানি গণিতবিদ
বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী
ভাই

**ভাই** বাংলা ভাষার একটি অতি পরিচিত সম্বোধন।

ভাই শব্দের উৎপত্তি সংস্কৃত *ভ্রাতৃ* শব্দ থেকে। কথায় আছে, ‘ভাই বড় ধন রক্তের বাঁধন।’

## সাধারণ সম্বোধন

### ভাইয়া
আদর করে অনেক সময় ভাইকে ভাইয়া ডাকা হয়ে থাকে।

### দাদা
মুসলিম সমাজে বাবার বাবাকে দাদা সম্ঙসম্বোধন করা হয় 

বাঙ্গালি হিন্দুসমাজে জ্যেষ্ঠভ্রাতাকে (বড়োভাই) **দাদা** সম্বোধন করা হয়। শব্দটি সংস্কৃত *দায়াদ* শব্দ থেকে আগত এবং হিন্দি *দাউ* শব্দের অনুরূপ

## আপন বা সহোদর ভাই
আপন বা সহোদর অর্থাৎ একই মা ও বাবার মিলনজাত সন্তান (আপন ভাই/সহোদর ভাই), আবার একই মায়ের গর্ভজাত ভ্রাতা বা বৈপিত্রেয় ভাই সহোদর ভাই। (ইংরেজি uterine brother অর্থাৎ জরায়ু ভাই) সহোদরের সংজ্ঞা - সং. সহ (সমান) + উদর]। একই উদর বা পেট বা গর্ভ হতে যাদের জন্ম হয় তাদেরকে সহোদর বলা হয়।

## সৎ ভাই
সৎমার (বিমাতা) সন্তান হল বৈমাত্রেয় ভ্রাতা বা সৎ ভাই।

## আত্মীয় ভাইয়ের নমুনা
কাজিন (cousin) অর্থাৎ মা বা বাবার ভাই বা বোনের ছেলে বোঝাতেও 'ভাই' শব্দটি ব্যবহার করা হয়। নিম্নোক্ত সম্বোধনগুলো প্রচলিত -

### মামাতো ভাই
মায়ের ভাই অর্থাত মামার ছেলেকে **মামাতো ভাই** বলা হয়।

### খালাতো বা মাসতুতো ভাই
মায়ের বোন অর্থাত খালার ছেলেকে **খালাতো ভাই** বলা হয়। পশ্চিমবঙ্গে ব্যবহার করা হয় মাসতুতো ভাই বা দাদা।

### চাচাতো/খুড়তুতো এবং জাঠতুতো ভাই
বাবার ভাই অর্থাৎ চাচা/কাকার ছেলেকে **চাচাতো ভাই** বলা হয়। 'কাকাতো ভাই' সম্বোধনটি বহুল প্রচলিত নয়। স্থানভেদে (পশ্চিমবঙ্গে) বলা হয় খুড়তুতো ভাই বা দাদা যখন সেই ভাই এর বাবা নিজের বাবার ছোট ভাই (কাকা/খুড়ো বা খুল্লতাত), এবং জাঠতুতো যখন সেই ভাইএর বাবা নিজের বাবার থেকে বড় (জ্যাঠামশাই বা জ্যেষ্ঠতাত)। একজনের দিক থেকে খুড়তুতো সম্পর্ক হলে উল্টো দিকের সম্পর্ক হবে জাঠতুতো।

### ফুফাতো বা পিসতুতো ভাই
বাবার বোন অর্থাৎ ফুফু/পিসির ছেলেকে **ফুফাতো ভাই** বলা হয়। স্থানভেদে (পশ্চিমবঙ্গে ) বলা হয় পিসতুতো ভাই বা দাদা। একজন আরেকজনের পিসতুত ভাই (বা বোন) হলে তার উলটো সম্পর্ক হবে মামাতো ভাই (বা বোন)।

## অনাত্মীয় ভাই
### গুরুভাই বা সতীর্থ
[thumb|গুরুভাইদের মধ্যে [স্বামী বিবেকানন্দ]]
**গুরুভাই** বলতে বোঝায় "একই গুরুর শিষ্য সম্পর্কে ভাই।" **সতীর্থ** শব্দের অর্থ, "সমকালে এক অধ্যাপকের ছাত্র; সহাধ্যায়ী; একপাঠী।"

### একই সঙ্ঘের সদস্য
ভ্রাতৃত্ব মানব সম্পর্কের নৈকট্যের পরিচায়ক। তাই ঘনিষ্ঠতা প্রকাশের জন্যে ভাই সম্বোধন নানা ভাবে ব্যবহার হয়। ধর্মীয় বা সামাজিক সঙ্ঘবদ্ধতার নজির হিসাবে সঙ্ঘের অন্যান্য পুরুষ সদস্যকে ভাই (ব্রাদার) বলার রীতি পৃথিবীতে সার্বজনীন।
### "দাদা" সম্বোধন
পশ্চিমবঙ্গে অপরিচিত অথবা পরিচিত প্রায়সমবয়স্ক অনাত্মীয় ব্যক্তিকে সম্মান প্রদর্শনের জন্য "দাদা" সম্বোধন করা হয়ে থাকে। সংক্ষেপে, ব্যক্তিনামের পরে সম্মান প্রদর্শনার্থে "দা" শব্দটি যুক্ত করা হয়।

## পাদটীকা

বিষয়শ্রেণী:পরিবার
বিষয়শ্রেণী:আত্মীয়তা ও বংশোদ্ভব
বিষয়শ্রেণী:পুরুষ পরিভাষা
বিষয়শ্রেণী:ভাই
আশুতোষ মুখোপাধ্যায় (দ্ব্যর্থতা নিরসন)

* আশুতোষ মুখোপাধ্যায় (শিক্ষাবিদ), ভারতীয় শিক্ষাবিদ।
* আশুতোষ মুখোপাধ্যায় (সাহিত্যিক), ভারতীয় বাঙালি সাহিত্যিক।
ওরাসকম টেলিকম হোল্ডিং

**ওরাসকম টেলিকম হোল্ডিং** ১৯৯৮ সালে মিশরে প্রতিষ্ঠিত একটি টেলিযোগাযোগ কোম্পানী। এটি মিশরের প্রথম বহুজাতিক কোম্পানি এবং ওরাসকম গ্রুপের একটি অংশ।

ওরাসকম টেলিকম বর্তমানে মধ্যপ্রাচ্য, দক্ষিণ এশিয়া ও আফ্রিকার বিভিন্ন দেশে টেলিযোগাযোগ শিল্পে বিনিয়োগ করছে। সেপ্টেম্বর ২০০৫ শেষে তাদের মোট গ্রাহক সংখ্যা ছিল ২৫ মিলিয়নের বেশি। বর্তমানে ওরাসকম পরিচালিত প্রতিস্থান গুলো হল: আলজেরিয়াতে Djezzy GSM, মিশরে MobiNil, পাকিস্তানে Mobilink, ইরাকে IraQna, বাংলাদেশে Banglalink, তিউনিসিয়াতে Tunisiana এবং জিম্বাবুয়েতে Telecel Zimbabwe। এছাড়া ইতালিয় মোবাইল কম্পানি WIND এবং Hutchison International এ ওরাসকম টেলিকমের শেয়ার রয়েছে।

## বহিঃসংযোগ
* ওরাসকম টেলিকমের হোমপেজ
* ওরাসকম টেলিকম সম্পর্কে
* বাংলালিংক  (বাংলাদেশ)

বিষয়শ্রেণী:টেলিযোগাযোগ কোম্পানি
বিষয়শ্রেণী:আমস্টারডাম ভিত্তিক কোম্পানি
বিষয়শ্রেণী:১৯৯৮-এ মিশরে প্রতিষ্ঠিত
আসুস

**আসুসটেক কম্পিউটার ইনকর্পোরেটেড** (ASUSTeK Computer Inc.) তাইওয়ানে প্রতিষ্ঠিত একটি কম্পিউটার নির্মাতা প্রতিষ্ঠান। ১৯৯০ সালের ১২ এপ্রিল কোম্পানিটি প্রতিষ্ঠিত হয়। আসুস কম্পিউটারের বিভিন্ন যন্ত্রাংশ ছাড়াও মোবাইল ফোন, ট্যাবলেট, পিডিএ, ল্যাপটপ ইত্যাদি ইলেক্ট্রনিক সামগ্রী তৈরি করে থাকে। প্রতিষ্ঠানটি লন্ডন ও তাইওয়ান শেয়ার বাজারে নিবন্ধিত।

আসুস বিশ্বের সর্বাধিক পরিমাণ মাদারবোর্ড নির্মাতা প্রতিষ্ঠান। এছাড়া আসুস বিভিন্ন বিখ্যাত প্রতিষ্ঠানের জন্য নানা ধরনের যন্ত্রপাতি সরবরাহ করে থাকে। এদের মধ্যে রয়েছে সোনি (প্লে স্টেশন- ২), অ্যাপল (আইপড, ম্যাক বুক), এইচপি, কমপ্যাক, এলিয়েনওয়্যার, ইত্যাদি।

## তথ্যসূত্র

* আসুসের অফিশিয়াল ওয়েবসাইট

* আসুসের অফিশিয়াল ফেসবুক পৃষ্ঠা

বিষয়শ্রেণী:তাইওয়ানী ব্যবসা প্রতিষ্ঠান
বিষয়শ্রেণী:তাইওয়ানের ইলেকট্রনিক্স কোম্পানি
বিষয়শ্রেণী:তাইওয়ানী মার্কা
বিষয়শ্রেণী:তাইওয়ান স্টক এক্সচেঞ্জের তালিকাভুক্ত কোম্পানি
বিষয়শ্রেণী:কম্পিউটার পেরিফেরাল কোম্পানি
বিষয়শ্রেণী:কম্পিউটিং ইনপুট ডিভাইস
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:গ্রাফিক্স হার্ডওয়্যার কোম্পানি
বিষয়শ্রেণী:মোবাইল ফোন প্রস্তুতকারক
বিষয়শ্রেণী:নেটবুক নির্মাতা
বিষয়শ্রেণী:ডেটা সেন্টার
বিষয়শ্রেণী:১৯৮৯-এ প্রতিষ্ঠিত ইলেকট্রনিক্স কোম্পানি
বিষয়শ্রেণী:১৯৮৯-এ প্রতিষ্ঠিত প্রযুক্তি কোম্পানি
হাঁদা ভোঁদা

**হাঁদা ভোঁদা** বিখ্যাত ভারতীয় বাঙালি কমিকস শিল্পী নারায়ণ দেবনাথের সৃষ্ট একটি বিখ্যাত কমিক স্ট্রিপের নাম। প্রায় পঞ্চাশ বছরেরও বেশি সময় ধরে (১৯৬২ থেকে) হাঁদা ভোঁদা প্রকাশ হয়ে চলেছে পশ্চিমবঙ্গের কলকাতা থেকে প্রকাশিত ছোটদের পত্রিকা শুকতারাতে।

th<center>হাঁদা,ভোঁদা আর পিসেমশাই<center>|alt=হাঁদা,ভোঁদা আর পিশেমশাই

## বিবরণ
হাঁদা ভোঁদা সমবয়সী দুই স্কুলের ছেলে। হাঁদা পাতলা আর ভোঁদা মোটা। দুজন দুজনকে জব্দ করার জন্য সবসময়েই ব্যস্ত। প্রায় সব কমিকসের শেষে হাঁদাই জব্দ হয়। এদের খুনসুটি আর দুষ্টুমির গল্প নিয়েই গত পঞ্চাশ বছরেও বেশি সময় ধরে চলছে এই সিরিজ। এছাড়াও আছেন হাঁদা আর ভোঁদার রাগী পিসেমশাই। আর শেষদিকের গল্পগুলিতে ভোঁদার প্রধান শাগরেদ হিসাবে বচা নামের একটি ছেলেকে পাওয়া যায়। হাঁদা ভোঁদার সব কমিকসই শুকতারাতে প্রথম বার প্রকাশিত হয়েছে। পরে এগুলি খণ্ডে খণ্ডে দেব সাহিত্য কুটির থেকে প্রকাশিত হয়েছে।

হাঁদা ভোঁদা নিয়ে টিভির জন্য অ্যানিমেশনও তৈরি হয়েছে।

## গল্পসমূহ

* অবোধ পড়োশী
* ইয়োর ইয়োর কায়দা
* উলের গোলা
* কমিক্স ছিনতাই
* কয়লা কাণ্ড
* কাকতাড়ুয়া ভূত
* কূট কৌশল
* খ্যাঁটের লড়াই
* গ্রাম্য ভূত
* ঘুড়ির লড়াই
* চালাকির ফল
* ছদ্ম আবরণ
* ডাকের ছাপ
* ড্রাইভিং বোট
* ডুব সাঁতার
* ডুয়েল
* ঢাকের বাদ্দি
* দন্ত চিকিৎসা
* দড়ি টানাটানি
* নতুন মজা
* পাল্টা লেঙ্গি
* প্রাথমিক চিকিৎসা
* প্যান কেক
* ফুটবল ম্যাচ
* বন্ধু ভূত
* বর্ষসেরা
* বড়দিনের কেক
* ভূতের কাছে রাম নাম/রাম গান
* ভূত দর্শন
* ভূতুড়ে মাছ ভাজা/ভূত দর্শন 
* ভূতের হাত
* বক্সিংয়ের টিকিট
* বিপন্নের সংকেত
* মালা কাহিনী
* ম্যাজিকের খেলা
* মিষ্টি ভক্ষণ প্রতিযোগিতা
* যন্ত্রপাতি
* যন্ত্র যন্ত্রনা
* ল্যাসর লড়াই
* লুকোচুরি
* লুকোনো বিপদ
* লৌহ বর্ম 
* শক্তির খেলা
* সচল বিজ্ঞাপন
* সাহায্য দান 
* সংকেত বার্তা
* সুসময়/দুঃসময়
* বাজনা বাদ্দি
* প্রথম পুরস্কার 
* একটিং
* শিরস্ত্রাণ
* সুরের ধাক্কা 
* স্কুলনাটক
* বুদ্ধির প্যাঁচ 
* জব্দকরা
* বলভাগ 
* বুদ্ধির প্যাঁচ 
* বীভার কাহিনী 
* নয়াফ্যাসাদ 
* খেলনা ইঁট
*  যন্ত্রনির্মাণ 
* ক্লে পিজিয়ন 
* স্কুলফাঁকি 
* ঘন্টাবাঁধা 
* ছিনতাই রেজিমেন্ট 
* কর্মোদ্যম
* ছাতাকাহিনী 
* নয়াভূমিকা
* লুকোচুরি 
* নতুনমজা
* জ্ঞানের গুঁতো
* মজার মজা 
* ইচ্ছা পূরণ 
* ন্যাফথলিন বিভ্রাট 
* থটরিডিং
* কালী পূজা
* লেখা পড়া
* কাষ্ঠকাহিনী
* কেঁচোর টোপ
* বন্ধু ভূত 
* সিনেমা দর্শন


## তথ্যসূত্র

বিষয়শ্রেণী:বাংলা ভাষার কমিক
বিষয়শ্রেণী:ভারতীয় কমিক
বিষয়শ্রেণী:ভারতীয় বাংলা কমিক
বিষয়শ্রেণী:নারায়ণ দেবনাথ
বিষয়শ্রেণী:ভারতীয় কমিক শিরোনাম
বাঁটুল দি গ্রেট

***বাঁটুল দি গ্রেট*** হলো ভারতীয় বাঙালি কমিকস শিল্পী নারায়ণ দেবনাথের সৃষ্ট একটি কাল্পনিক কমিকস চরিত্র। বাঁটুল দি গ্রেটকে একমাত্র বাঙালি সুপারহিরো (অতিমানব) বলা যায়।

## বিবরণ
বাঁটুল দি গ্রেট প্রচণ্ড শক্তিশালী এক কাল্পনিক মানুষ। বাঁটুলের গায়ে গুলি লেগে গুলি ছিটকে যায়। মাথায় বিরাট হাতুড়ি মারলে তার মনে হয় মাথায় একফোঁটা জল পড়ল। কিন্তু তার পোশাক আশাক মোটেও সুপারহিরোর মত নয়। গোলাপী বা কমলা স্যান্ডো গেঞ্জি আর কালো হাফপ্যান্ট তার একমাত্র পোশাক। বাঁটুল সবসময়ে খালি পায়েই থাকে। কারণ জুতো পরলেই নাকি ছিঁড়ে যায়। তার আছে দুই স্যাঙাত যাদের নাম বাচ্চু ও বিচ্ছু । সবসময়েই ব্যস্ত থাকে কীভাবে বাঁটুলকে জব্দ করবে, কিন্তু শেষে তারাই জব্দ হয়।পুলিশ আধিকারিকের সঙ্গেও বাঁটুলের বন্ধুত্ব। বাঁটুলের আরেক অনুগত স্যাঙাত আছে যার নাম **লম্বকর্ণ**। লম্বকর্ণের শ্রবণশক্তি প্রখর। বাঁটুলের পোষা কুকুরের নাম **ভেদো** আর পোষা উটপাখির নাম **উটো**। মাঝে মাঝেই সমসাময়িক বাস্তব ঘটনায় বাঁটুলকে জড়িয়ে পড়তে দেখা যায়। বাঁটুলকে দেখা গেছে অলিম্পিকে ভারতের জন্য সোনার মেডেল জিততে। তবে কেবলমাত্র শক্তিই নয়, বুদ্ধি ও শক্তি দুইয়ের মাধ্যমে বাঁটুল দুষ্টের দমন ও সৃষ্টির পালন করে আসছে।  বাঁটুল বেড়াতে ভালবাসে। একবার মিশর বেড়াতে গিয়ে সে একটি যান্ত্রিক **স্ফিংস**কে জব্দ করেছিল। বাঁটুল সৎ ও দেশপ্রেমিক।

## বিভিন্ন মাধ্যমে বাঁটুল
শুকতারায় প্রথমবার বেরোনোর পর বাঁটুলের কমিকস দেব সাহিত্য কুটির থেকে খণ্ডে খণ্ডে প্রকাশিত হয়েছে। এই বইগুলি এখন একত্রে বের হয়েছে।

বর্তমানে পশ্চিমবঙ্গের জি বাংলা টিভি চ্যানেলেতে বাঁটুলের কাহিনীগুলি অ্যানিমেটেড আকারে সম্প্রচারিত হয়।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:কমিক চরিত্র
বিষয়শ্রেণী:বাংলা ভাষার কমিক
বিষয়শ্রেণী:ভারতীয় বাংলা কমিক
বিষয়শ্রেণী:নারায়ণ দেবনাথ
বিষয়শ্রেণী:নারায়ণ দেবনাথের সৃষ্টিকর্মের রূপান্তর
বিষয়শ্রেণী:হিন্দু সুপারহিরো
বিষয়শ্রেণী:ভারতীয় কমিক চরিত্র
বিষয়শ্রেণী:ভারতীয় কমিক শিরোনাম
হেনরি জেমস

right|thumb|সার্জেন্টের আঁকা হেনরি জেমসের প্রতিকৃতি
**হেনরি জেমস** ঊনবিংশ শতাব্দির বিখ্যাত মার্কিন ঔপন্যাসিক ও সাহিত্য সমালোচক।

বিষয়শ্রেণী:১৮৪৩-এ জন্ম
বিষয়শ্রেণী:১৯১৬-এ মৃত্যু
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:১৯শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:ভিক্টোরীয় ঔপন্যাসিক
বিষয়শ্রেণী:মার্কিন ঔপন্যাসিক
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
লুইস বুনিউয়েল

**লুইস বুনিউয়েল** (স্পেনীয় ভাষায় Luis Buñuel Portolés *লুইস্‌ বুনিউয়েল্‌ পোর্তোলেস্‌*) (ফেব্রুয়ারি ২২, ১৯০০ – জুলাই ২৯, ১৯৮৩) স্পেনীয় চলচ্চিত্র পরিচালক ও পরাবাস্তববাদী শিল্পকলা আন্দোলনের নেতা। তিনি সাধারণত মেক্সিকো ও ফ্রান্সে কাজ করতেন, কিন্তু তিনি নিজের দেশ ছাড়াও যুক্তরাষ্ট্রে কাজ করেছেন। তাকে চলচ্চিত্রের ইতিহাসের একজন গুরুত্বপূর্ণ চলচ্চিত্র পরিচালক মনে করা হয়।

মার্কিন পত্রিকা দ্য নিউ ইয়র্ক টাইমসে বুনিউয়েলের মৃত্যুসংবাদে লেখা হয় যে তিনি "একজন প্রথাবিরোধী, নীতিবাদী ও বিপ্লবী ব্যক্তি যিনি তাঁর যৌবনে আভঁ-গার্দ অধিবাস্তববাদ আন্দোলনের একজন নেতা এবং এর অর্ধ শতাব্দী পরে একজন আধিপত্য বিস্তারকারী আন্তর্জাতিক চলচ্চিত্র পরিচালক ছিলেন।" বুনিউয়েলের প্রথম চলচ্চিত্রটি ছিল *আ শিয়াঁ অঁদালু* নামের একটি নির্বাক চলচ্চিত্র; এটিকে মার্কিন চলচ্চিত্র সমালোচক রজার এবার্ট "সর্বকালের সবচেয়ে বিখ্যাত স্বল্পদৈর্ঘ্য" আখ্যা দেন। এর ৪৮ বছর পরে তাঁর সর্বশেষ চলচ্চিত্র *[[সেতোবস্ক্যুর ওবজে দ্যু দেজির]]*-এর জন্য মার্কিন যুক্তরাষ্ট্রের ন্যাশনাল বোর্ড অভ রিভিউ ("জাতীয় পর্যালোচনা পরিষদ") এবং ন্যাশনাল সোসাইটি অফ ফিল্ম ক্রিটিক্‌স ("জাতীয় চলচ্চিত্র সমালোচক সমাজ") বুনিউয়েলকে সেরা চলচ্চিত্র পরিচালকের পুরস্কার প্রদান করে। সাহিত্যিক ওক্তাবিও পাস বলেন যে বুনিউয়েলের কাজ যেন "চলচ্চিত্রের ছবি বা কাব্যের ছবির মধ্যে বিবাহের মত, যা নতুন এক বাস্তবতার সৃষ্টি করে...লজ্জাজনক ও বিধ্বংসী"।

বুনিউয়েলকে ১৯২০-এর দশকের অধিবাস্তববাদী আন্দোলনের সাথে প্রায়শই জড়িত করা হয়। তিনি ১৯২০-এর দশক থেকে ১৯৭০-এর দশক পর্যন্ত চলচ্চিত্র নির্মাণ করেন। দুইটি মহাদেশে ব্যাপ্ত ও তিনটি ভাষায় নির্মিত তাঁর চলচ্চিত্রগুলির প্রকারও ছিল বিচিত্র, যেমন পরীক্ষামূলক চলচ্চিত্র, প্রামাণ্যচিত্র, অতিনাটকীয় চলচ্চিত্র, ব্যঙ্গাত্মক চলচ্চিত্র, গীতিপ্রধান চলচ্চিত্র, কামরসাত্মক চলচ্চিত্র, হাস্যরসাত্মক চলচ্চিত্র, প্রণয়ধর্মী চলচ্চিত্র, ঐতিহাসিক নাট্যচিত্র, কল্পনাশ্রয়ী, প্রণয়ধর্মী, অপরাধ, রোমাঞ্চকর ও ওয়েস্টার্ন চলচ্চিত্র। এত বৈচিত্র্য সত্ত্বেও চলচ্চিত্র নির্মাতা জন হাস্টনের মতে বুনিউয়েলের চলচ্চিত্রগুলি এতই স্বতন্ত্র যে মুহূর্তেই চিনতে পারা যায়। ইংমার বারিমান বলেন "বুনিয়েল প্রায় সবসময়ই একটি বুনিউয়েল ধরনের চলচ্চিত্র নির্মাণ করতেন।"

ইতিহাসের সর্বকালের সেরা সহস্র চলচ্চিত্রের তালিকা *দে শুট পিকচার্স, ডোন্ট দে?*-তে বুনিউয়েলের ১৫টি চলচ্চিত্র স্থান পেয়েছে; তার চেয়ে বেশি চলচ্চিত্র রয়েছে কেবলমাত্র জঁ-ল্যুক গদারের (১৬টি)। একই তালিকাতে তাঁকে সর্বকালের সেরা ২৫০ পরিচালকদের মধ্যে ত্রয়োদশ (১৩তম) স্থান দেওয়া হয়।

## তথ্যসূত্র

## বহিঃসংযোগ

* 
* 

বিষয়শ্রেণী:১৯০০-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:ফরাসি ভাষার চলচ্চিত্র পরিচালক
বিষয়শ্রেণী:স্পেনীয় চলচ্চিত্র পরিচালক
বিষয়শ্রেণী:স্পেনীয় ভাষার চলচ্চিত্র পরিচালক
বিষয়শ্রেণী:শ্রেষ্ঠ পরিচালনা বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:শ্রেষ্ঠ চিত্রনাট্য বিভাগে বাফটা পুরস্কার বিজয়ী
বিষয়শ্রেণী:লুইস বুনিউয়েল
বিষয়শ্রেণী:২০শ শতাব্দীর নাস্তিক
বিষয়শ্রেণী:ধর্মের সমালোচক
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক
বিষয়শ্রেণী:ফরাসি নাস্তিক
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:মেক্সিকীয় চলচ্চিত্র পরিচালক
বিষয়শ্রেণী:নির্বাক চলচ্চিত্র পরিচালক
বিষয়শ্রেণী:পরাবাস্তববাদী চলচ্চিত্র নির্মাতা
বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:মেক্সিকোর নাগরিকীকৃত নাগরিক
বিষয়শ্রেণী:স্পেনীয় মার্কসবাদী
কেনজি মিজোগুচি

thumb|কেনজি মিজোগুচি
**কেনজি মিজোগুচি** (জাপানি: 溝口 健二 *মিজ়োগুচি কেঞ্জি*, ১৬ই মে, ১৮৯৮ - ২৪শে আগস্ট, ১৯৫৬) একজন জাপানী চলচ্চিত্র পরিচালক  এবং চিত্রনাট্যকার। তার বিখ্যাত চলচ্চিত্রের মধ্যে রয়েছে উগেসু (১৯৫৩), লং টেইকস এবং মিস-এন-সিনেন। 

## তথ্যসূত্র

## বহিঃসংযোগ
* Acquarello: "Kenji Mizoguchi". Strictly Film School
* Camper, Fred: "Adventures in Space: The Loyal 47 Ronin". ''Chicago Reader'', 1997 
* 
* 

বিষয়শ্রেণী:১৮৯৮-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:জাপানি চলচ্চিত্র পরিচালক
বিষয়শ্রেণী:জাপানি চিত্রনাট্যকার
বিষয়শ্রেণী:পার্পল রিবন পদক প্রাপক
বিষয়শ্রেণী:বৌদ্ধধর্মে ধর্মান্তরিত
১৯৮৭

**১৯৮৭** গ্রেগরীয় বর্ষপঞ্জির একটি সাধারণ বছর যা দিয়ে শুরু হয়েছে।

## ঘটনাবলী
### জানুয়ারি
### ফ্রেব্রুয়ারি
### মার্চ
### এপ্রিল
### মে
### জুন
### জুলাই
### আগস্ট
### সেপ্টেম্বর
### অক্টোবর
### নভেম্বর
### ডিসেম্বর

## জন্ম
### জানুয়ারি
* ৮ জানুয়ারি - সিনথিয়া আরিভো, ব্রিটিশ অভিনেত্রী, গায়িকা ও গীতিকার।
* ১৪ জানুয়ারি - ক্রিস্টিন ক্যাভালরি, এম টি ভি 'র কাস্ট সদস্য।

### ফেব্রুয়ারি
* ২ ফেব্রুয়ারি - মার্টিন স্প্যাঞ্জার, মার্কিন অভিনেতা।
* ২৪ ফেব্রুয়ারি
** ডেনিয়েল রেইলি, ব্রিটিশ ঠিকাদার।
** মাইয়ুকো ইওয়াশা, জাপানি মডেল।

### মার্চ
* ৯ মার্চ - বো উও, অ্যামেরিকান গায়ক, অভিনেতা, র‌্যাপার।
* ১৬ মার্চ - টিজু কুইক, এস্তোনিয়ান মডেল।
* ২৪ মার্চ - সাকিব আল-হাসান, বাংলাদেশজাতীয় ক্রিকেট দলের অলরাউন্ডার এবং সাবেক অধিনায়ক।

### এপ্রিল
* ৯ এপ্রিল - জেসে ম্যাক কার্টনি, অ্যামেরিকান পপ গায়ক।
* ১০ এপ্রিল - হেলি ওয়েস্টেনরা, নিউজিল্যান্ড।
* ১১ এপ্রিল - জস স্টোন, ইংরেজ সংগীতজ্ঞ।
* ১২ এপ্রিল - ব্রেন্ডন উরি, মার্কিন সংগীতজ্ঞ।
* ১৯ এপ্রিল
** মারিয়া শারাপোভা, রাশিয়ান টেনিস খেলোয়াড়।
** কোর্টল্যান্ড মিড, মার্কিন অভিনেতা।
* ২৪ এপ্রিল - বরুণ ধবন, ভারতীয় চলচ্চিত্র অভিনেতা।
### মে
* ২ মে - নানা কিতাদে, জাপানি সংগীতশিল্পী।
* ৪ মে - ফ্রান্সিস ফ্যাব্রিগাস, স্প্যানীয় ফুটবল খেলোয়াড়।
* ৫ মে - ইয়ান মাইকেল স্মিথ, অ্যামেরিকান শিশু অভিনেতা।
* ৬ মে - মুন জিয়ান ইয়াং, কোরীয় অভিনেতা।
* ১৫ মে
** অ্যান্ডি মারি, স্কটিশ টেনিস খেলোয়াড়।
** জেনিলিন মার্কাডো, ফিলিপিনো অভিনেত্রী ও গায়িকা।
* ১৬ মে - স্কট পিটারস, অস্ট্রেলীয় ক্রিকেট খেলোয়াড়।
* ২১ মে - অ্যাশলি ব্রিলল্ট।

### জুন
* জুন ৩:
** ল্যালেইন, মার্কিন অভিনয়শিল্পী।
** মাসামি নাগাসাওয়া, জাপানী অভিনেত্রী।
* জুন ১৬ - ডায়ানা ডি গার্মো, অ্যামেরিকান গায়িকা।
* জুন ২৪ - লিওনেল মেসি, আর্জেন্টাইন ফুটবল খেলোয়াড়।

### জুলাই
* জুলাই ২০ - নিকোলাস ডানসেরু, কানাডীয় পেশাদার কুস্তিগির।
* জুলাই ২৪ - মারা উইলসন, মার্কিন অভিনেত্রী।
* জুলাই ২৫
** নাথান লরেন্স, মার্কিন অভিনেতা
** মাইকেল ওয়েল্‌চ, মার্কিন অভিনেতা

### আগস্ট
* ৭ আগস্ট - সিডনি ক্রসবি, কানাডীয় হকি খেলোয়াড়
* ২৫ আগস্ট
** লিউ ইফেই, চাইনিজ অভিনেত্রী
** ব্লেইক লিভলি, মার্কিন অভিনেত্রী

### সেপ্টেম্বর
* ৭ সেপ্টেম্বর - ইভান রেচেল উড, মার্কিন অভিনেত্রী, মডেল ও সঙ্গীতজ্ঞ।
* ৩০ সেপ্টেম্বর - সিমন সিনিয়রে, ফরাসি অভিনেত্রী।

### অক্টোবর
* ১৪ অক্টোবর - জান্নাতুল ফেরদৌস পিয়া, বাংলাদেশী মডেল এবং অভিনেত্রী, মিস বাংলাদেশ শিরোপাধারী।

### নভেম্বর
### ডিসেম্বর
* ১৩ ডিসেম্বর - নাজমুন মুনিরা ন্যান্সি, বাংলাদেশী সংগীতশিল্পী।

## মৃত্যু
### জানুয়ারি

### ফেব্রুয়ারি

### মার্চ

### এপ্রিল

### মে
* ১৯ মে — ছিদ্দিক আহমদ, বাংলাদেশি ইসলামি পণ্ডিত ও রাজনীতিবিদ। (জ. ১৯০৫)

### জুন
* ১০ জুন - এলিজাবেথ হার্টম্যান, মার্কিন মঞ্চ ও চলচ্চিত্র অভিনেত্রী। (জ. ১৯৪৩)

### জুলাই

### আগস্ট
* ২৮ আগস্ট - জন হিউস্টন, আইরিশ-মার্কিন চলচ্চিত্র পরিচালক, চিত্রনাট্যকার ও অভিনেতা। (জ. ১৯০৬)

### সেপ্টেম্বর

### অক্টোবর

### নভেম্বর

### ডিসেম্বর

বিষয়শ্রেণী:১৯৮৭
দি এক্স-ফাইল্‌স

**দি এক্স ফাইল্‌স** একটি মার্কিন টেলিভিশন সিরিজ। এফবিআই এর এজেন্ট ফক্স মোল্ডার ও ডানা স্কালি, এবং আধিভৌতিক ঘটনাবলীর অনুসন্ধান এই সিরিজের বিষয়বস্তু। ১০ সেপ্টেম্বর, ১৯৯৩ হতে ২০০২ খ্রীষ্টাব্দ পর্যন্ত এটি নিয়মিত ভাবে সম্প্রচারিত হয়।

## টীকা

## গ্রন্থতালিকা

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:মার্কিন টেলিভিশন ধারাবাহিক
বিষয়শ্রেণী:২০১০-এর দশকের মার্কিন নাট্য টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
কারপাল টানেল সিনড্রোম

**কারপাল টানেল সিনড্রোম** () এক প্রকারের কব্জির প্রদাহজনিত রোগ।
কারপাল টানেল অর্থাৎ কব্জির হাড়গুলির(ও সংশ্লিষ্ট কব্জি ভাজকরার পেশীগুলির সংযোগকারী টেন্ডন সমূহের)মধ্যবর্তী সুড়ঙ্গে মিডিয়ান স্নায়ুর নিষ্পেষণ/পীড়ন জনিত কারণে এই প্রদাহ হয়ে থাকে।

নিয়মিত ও ক্রমাগত ভাবে কব্জির উপর চাপ পড়ে, যেমন - অনেকক্ষণ ধরে টাইপ করা - এরকম কাজ এই রোগে ঘটায় কারণ:

* দীর্ঘ সময় ধরে বারংবার একই কাজ (রিপিটিটিভ স্ট্রেস ইনজুরি)
* চাপ দিয়ে কাজ করা
* কব্জি বিশৃঙ্খল ভাবে রাখা
* কম্পন

সি টি এস সমস্যাতে সাধারণত মাউস ব্যবহার কারি হাতই আক্রান্ত হয়ে থাকে, তবে কি-বোর্ড ব্যবহার থেকেও এটি হতে পারে ৷ ছবিগুলো দেখলে বোঝা যাবে হাতের তালুর গোড়ার দিক যা সবসময় টেবিলে থাকে সেই অংশের টেন্ডন এবং নার্ভ এতে আক্রান্ত হয়৷ নার্ভ আক্রান্ত হওয়ার ফলে এর প্রভাব অনেক ব্যাপক হয় বা হতে পারে৷

## উপসর্গ
সাধারণত কব্জিসন্ধিতে ব্যাথা বা অস্বস্তী লাগা বেশি সময় কাজ করতে না পারা হাতের পেশীতে ব্যাথা হওয়া এবং হাত অসাড় মনে হওয়া, রাতে ব্যাথা হওয়া, শক্ত হয়ে যাওয়া, হাতে শক্তি না পাওয়া ইত্যাদি৷

## চিকিৎসা
এই রোগের উপশমের জন্য শল্যচিকিৎসা ও অন্যান্য ধরনের চিকিৎসা চালু আছে। মারাত্মক আকার ধারণ করলে অর্থাৎ‍ রাতে ঘুমাতে না পারার মত ব্যথা বা কাজ করাই যায় না এমন অবস্থা হলে স্প্লিন্ট স্থাপন, হাইড্রোকর্টিসোন ইন্জেকসন বা শল্য চিকিৎসা দ্বারা মিডিয়ান স্নায়ুকে চাপমুক্ত করার দরকার হতে পারে৷ 
অস্ত্রোপচার করে স্নায়ুকে চাপমুক্ত করে পেশী সমুহের কার্যক্ষমতা ফিরিয়ে আনার চেষ্টা করা হয়। সাধারণত মারাত্মক আকার ধারণ করলে তবেই শল্য চিকিৎসা করতে হতে পারে৷ পুরো উন্মুক্ত না করে দূরবীন জাতীয় অস্ত্রোপচারও করা সম্ভব।

রোগের কারণ দূর করা চিকিৎসা ছাড়া, এর উপসর্গের নানা উপশম পদ্ধতি চালু আছে, যেমন: ব্যাথার ওষুধ, আল্ট্রা সাউন্ড, লেজার থেরাপি ইত্যাদি৷

## ঠেকাবার উপায়
* **কব্জির ব্যায়াম** এই রোগ প্রতিরোধে কার্যকরী৷ হাতের, কব্জির বিভিন্ন ব্যান্ড এবং বিভিন্ন ধরনের এক্সারসাইজ টিপস ইন্টারনেটে পাওয়া যায়৷ 
* **[[আরগোনোমিকস]]** কাজ এর পরিবেশ সংক্রান্ত বিদ্যা যেখানে কাজে ব্যবহৃত জিনিসগুলোর (এক্ষেত্রে টেবিল, চেয়ার, কি-বোর্ড ও মাউস)আকার আকৃতি স্বাচ্ছন্দবোধ বাড়ানো ও চোট কমাবার জন্য ডিজাইন করা হয়।

## তথ্যসূত্র

বিষয়শ্রেণী:স্নায়ুতন্ত্র আক্রমণকারী সিনড্রোম
জানজাবিদ

**<nowiki/>'<nowiki/>''জানজাবিদ*** *বা** জানজাউইদ**'' পশ্চিম সুদানের দারফুর অঞ্চলের জঙ্গীবাহিনীর নাম। শব্দটি ফার্সি "জাঙ্গাউই" শব্দ থেকে এসেছে (একই ফার্সি শব্দ থেকে বাংলা "জঙ্গী" শব্দটিও এসেছে)। ১৯৯০ ও ২০০০-এর দশকে এরা সুদানে গণহত্যা, ধর্ষণ ও ধ্বংসযজ্ঞ চালায়।

## তথ্যসূত্র

বিষয়শ্রেণী:দারফুর সংঘর্ষ
হিন্দি চলচ্চিত্র অভিনেতাদের তালিকা

থাম্ব|হিন্দি সিনেমা প্রযোজনার ধারা
হিন্দি চলচ্চিত্রের অভিনেতাদের একটি তালিকা নিচে দেয়া হল।

## অ

## আ
* আমির খান
* আয়ুষ্মান খুরানা
* আফতাব শিবদাসানি

## ই
* ইরফান খান
## ঈ
* ঈশান কট্টর
## উ
* উত্তম কুমার

## ঋ
* ঋত্বিক রোশন
* ঋষি কাপুর

## ক
* কার্তিক আর্যন
* কুন্দনলাল সায়গল
* কিশোর কুমার
* কমল হাসান
* কমল সাদানা
* কুমার গৌরব

## গ
* গোবিন্দা
* গুরু দত্ত

## চ
* চাংকি পান্ডে

## জ
* জ্যাকি শ্রফ
* জিতেন্দ্র
* জয় মুখার্জি
* জন আব্রাহাম
## ট

* টাইগার শ্রফ

## দ
* দিলীপ কুমার
* দেব আনন্দ
## ধ
* ধর্মেন্দ্র
## ন
* নানা পাটেকর

* নীল নিতিন মুকেশ
* নাগার্জুন

## প
* প্রদীপ কুমার
* প্রাণ
* প্রভুদেবা
* প্রিয়ান্সু চেটার্জি

## ফ
* ফিরোজ খান
* ফারুক শেখ
* ফারহান আখতার

## ব
* বিশ্বজিৎ
* বিনোদ খান্না
* ববি দেওল
* বিবেক ওবেরয়
* বরুন ধাওয়ান
* বিনোদ মেহরা

## ভ
* ভারত ভূষণ

## র
* রাজ কাপুর
* রজনীকান্ত
* রণধীর কাপুর
* রণবীর কাপুর
* রাকেশ রোশন
* রাজেন্দ্র কুমার
* রাজ কুমার  
* রাজেশ খান্না
* রাজীব কাপুর
* রণবীর সিং
* রিতেশ দেশমুখ

## ম
* মনোজ কুমার
* মিঠুন চক্রবর্তী
* মনোজ বাজপেয়ী

## শ
* শাহরুখ খান
* শ্যাম কুমার
* শত্রুঘ্ন সিনহা
* শশী কাপুর
* শাম্মী কাপুর
* শাহিদ কাপুর

## স-হ

* সঞ্জীব কুমার
* সালমান খান
* সঞ্জয় কাপুর
* সুনীল শেট্টি
* সাইফ আলি খান
* সঞ্জয় দত্ত
* সানি দেওল
* সোরাব মোদী
* সুনীল দত্ত
* সোনু সুদ
* সুশান্ত সিং রাজপুত
* সিদ্ধার্থ মালহোত্রা
* হুসেইন কুওয়ার্জেওয়ালা

বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র
স্পুতনিক প্রকল্প

right|thumb|স্পুতনিক ১
**স্পুতনিক প্রকল্প** তদানিন্তন সোভিয়েত ইউনিয়ন এর মহাকাশ অভিযানের একটি পর্যায়, যার অধীনে একাধিক কৃত্রিম উপগ্রহ উৎক্ষেপণ করা হয়। স্পুতনিক শব্দটি রুশ ভাষার ("Спутник") এর অর্থ "সহ অভিযাত্রী", অবশ্য রুশ ভাষায় এর দ্বারা উপগ্রহও বোঝানো হয়ে থাকে। রুশ ভাষায় এর উচ্চারণ [ˈsputnʲɪk], কিন্তু ইংরেজিতে উচ্চারণ করা হয় সাধারণত /ˈspʊtnɪk/.

স্পুতনিক ১ বিশ্বের প্রথম কৃত্রিম উপগ্রহ যা ১৯৫৭ খ্রীস্টাব্দের অক্টোবর ৪ তারিখে উৎক্ষেপণ করা হয়।

স্পুতনিক ২ উৎক্ষেপিত হয় একই বছরের নভেম্বর ৩ তারিখে। এতে মহাকাশের প্রথম প্রাণী, লাইকা নামের একটি কুকুরকে পাঠানো হয়। অবশ্য ফেরত আসার কোন ব্যবস্থা রাখা হয় নাই, ফলে লাইকাই মহাকাশে মৃত্যুবরণকারী প্রথম পার্থিব প্রাণী।

১৯৫৮ সালের ফেব্রুয়ারি ৩ তারিখে স্পুতনিক ৩ উৎক্ষেপণ করার চেষ্টা সফল হয় নাই, সেটা সফলভাবে মহাকাশে প্রেরিত হয় মে ১৫ তারিখে। এতে করে ভূ-তাত্ত্বিক গবেষণার যন্ত্রপাতি পাঠানো হয়েছিল, কিন্তু টেপ রেকর্ডার বিকল হয়ে যাওয়াতে এটি কাজ করেনি।

দুই বছর পর, ১৯৬০ সালের মে ১৫ তারিখে স্পুতনিক ৪ প্রেরণ করা হয়।

স্পুতনিক ৫ এ করে বেল্কা ও স্ত্রেইকা নামের দুইটি কুকুর, ৪০টি ইঁদুর, দুইটি ছূঁচো এবং বিভিন্ন ধরনের গাছপালা ১৯৬০ সালের আগস্ট ১৯ তারিখে মহাকাশে পাঠানো হয়। পরদিন এটি পৃথিবীতে নিরাপদভাবে ফেরত আসে, এতে করে পাঠানো প্রাণীগুলো সবই সুস্থ ছিল।

সব স্পুতনিক উপগ্রহই আর-৭ ধরনের রকেটে করে পাঠানো হয়েছিল। এই রকেট অবশ্য যুদ্ধাস্ত্র হিসাবে পারমাণবিক বোমা বহনের জন্য তৈরি করা হয়েছিল।

স্পুতনিক ১ সারা বিশ্বকে চমক লাগিয়ে দিয়েছিল। সমসাময়িক মার্কিন যুক্তরাষ্ট্রের ভ্যানগার্ড মহাকাশ প্রকল্প ব্যর্থতায় পর্যবসিত হয়, যার দরুন সোভিয়েত ইউনিয়নের প্রতিদ্বন্দ্বী মার্কিন যুক্তরাষ্ট্র মহাকাশ দৌড়ে পিছিয়ে পড়ে। পাল্লা দেয়ার জন্য মার্কিন যুক্তরাষ্ট্র বেশ কিছু উপগ্রহ প্রেরণ করে, যার মধ্যে রয়েছে এক্সপ্লোরার ১, স্কোর প্রকল্প, কুরিয়ার ১বি ইত্যাদি। স্পুতনিক উৎক্ষেপণের সাফল্যকে টেক্কা দিতে মার্কিন যুক্তরাষ্ট্র নাসা প্রতিষ্ঠা করে। এছাড়া মার্কিন সরকার বিজ্ঞান গবেষণার খাতে বিপুল অর্থ বিনিয়োগ করে।

## দেখুন
* সের্গেই কোরেলভ, স্পুতনিকের প্রধান নির্মাতা

## বহিঃসংযোগ
* Sputnik 1

বিষয়শ্রেণী:কৃত্রিম উপগ্রহ
ঢাকা বিদ্যুৎ বিতরণ কর্তৃপক্ষ

**ঢাকা বিদ্যুৎ বিতরণ কর্তৃপক্ষ** বা **ঢাকা ইলেক্ট্রিক সাপ্লাই অথোরিটি** বা **ডেসা** (ডিইএসএ) ছিল বাংলাদেশের বিদ্যুৎ, জ্বালানী ও খনিজ সম্পদ মন্ত্রণালয়ের অধীনে প্রতিষ্ঠিত সংস্থা। এই সংস্থা মূলত ঢাকার অভ্যন্তরে বিদ্যুৎ বিতরণ ও সঞ্চালনের দায়িত্বে নিয়োজিত ছিল। ১৯৯০ সালের রাষ্ট্রপতির এক জরুরি অধ্যাদেশ (বিধি-৩৬) বলে এই সংস্থা প্রতিষ্ঠিত হয়। ১৯৯১ সালের ১লা অক্টোবর থেকে এই সংস্থার কার্যক্রম শুরু হয়।

## পটভূমি
১৯৭২ সালে বাংলাদেশের প্রথম সরকার, বিদ্যুৎখাতে বিনিয়োগের গতি বাড়ানোর জন্য একটি অধ্যাদেশ জারি করে বাংলাদেশ বিদ্যুৎ উন্নয়ন বোর্ড (বিপিডিবি) তৈরি করে। ১৯৭২ থেকে ১৯৯৫ সাল পর্যন্ত বিপিডিবি দেশের ৪৭৫ মেগাওয়াট থেকে ২৮১৮ মেগাওয়াট বিদ্যুৎ উৎপাদনে সক্ষম হয়েছে এবং তার ২৩০ কেভি এবং ১৩২ কেভি ট্রান্সমিশন নেটওয়ার্ক যথাক্রমে ৪১৯ কিলোমিটার এবং ২৫৬৯ কিলোমিটার।

## তথ্যসূত্র

বিষয়শ্রেণী:বাংলাদেশের বিদ্যুৎ বিতরণ কোম্পানি
বিষয়শ্রেণী:বাংলাদেশের সেবামূলক প্রতিষ্ঠান
বিষয়শ্রেণী:বাংলাদেশের বিদ্যুৎ কোম্পানি
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:ঢাকা ভিত্তিক কোম্পানি